
TRASCURZO 

Ntra li duie compare , Mineco Setola , 
e Matteo Scarfagna. 


Mi. Compà Matte! 

Ma. Compà Mineco mio , che sfìzio aggio quan- 
no te ncontro. 

Mi. Oh vide lasciorte! L’anno scurzo, desta 
stessa iomata , e a chest’ ora nce ncontraimo 
a ccliisto stisso pizzo : e mmiettence pe ghion- 
ta ca io vaco pe la stessa mraasciata. 

Ma. P’ appura si nchist' anno nuovo esce la so- 
leta Nferta ? 

Mi. Nce aie nnevenato a ppilo. Me ne sapisse 
ddì lo costrutto? 

Ma. Lo troccoliero che steva de casa faccefronte 
amme, se n’ascette a li quatto de Maggio, 
e non l’aggio cchiù Listo ; ma , ditto pe ditto, 

lecato fritto, sentiette da no Iibbraro mmiezo 
Toleto ca porzì nchist’anno asciarrà la Nfer- 
* a * e stamparra chillo soleto poveta de 
Tarino scurzo , sulo sulillo, lillo palillo. 

Mi. Nce volimmo iettà n’ ata rota na ciuco rana 
ped uno ? 

No. Co tutto lo core ; e nce volimmo fa n’ata 
i isata a schiattariello co tanta stroppolo de 
chillo poveta. 

Mi - 1° vorria sapè chi l’obbreca a ghiettà san- 
go nfacce a no tavolino , ment’isso, eh’ è 
signore , potria fà la vita de li pare suoie? 

Ma. E cche borrisse che facesse? 

Mi. Chello che fanno l’autre : spassarese a lo 
triato, ala Villa-Riale, a la Strata-JVova de 
Posilleco, a struiere le brecce de Toleto, e 
non già chelle de lo Vico Polite peghi a’ie- 
rerc li scartafacce suoie a no cierto allette- 
ratone ; e ppo correre a lo Vico S. Gelormo 
a llengua ncanna pe stampa fitto fitto’. Mo noe 
vo ; a isso cervella , e a mme donare. 

Ma. Si tutte l’aucielle canoscessero lo grano, 
povere li parzonare. Isso vo perdere °Ia sa- 
lute? vo iettà lidenare a stampa? pevo ped 

isso. Penzammo nuie ad accattarence la N fer- 
ia, e non mettimmo l'assisa a le ccetrola. 

Mi. Mo aie parlato addavero da filoseco. Con- 
chiudimmo lo trascurzo. La Nferta l’accatte 
tu , o io ? Sì te ne ncareche tu , -vuoie mo 
le cinco rana ? 

Ma. Penzarraggio io a tutto. Quanno avarrag- 
gio accattato sso libbretiello , doppo Ieiuto a 
mmoglierema, te lo portarraggio , e ttanno 
me darraie la rata toia. 

Mi. Restammo nchist* appuntamiento. Damme 
la mano ; cinco e ccineo a dece. Tu sì am- 
mico che sorca sencero , e deritto. 

Ma. E ttutta bontà de lo compare. A la ca- 
ria toia. 

Mi. Va nsarvamiento. 

LA PITTEMA D’ AMM01ÌE 
Titta , e Pila. 

T. Rita mia , pecche me faie 

JVf'racetare li preramune ? 

Ghesse sciorte d’ aziune 
• No craparó manco fa. 

. Titta mio, te l’aggio ditto, 

Te lo dico , e ttorno a dicere : 
Vatte a ffare benedicere ; 

Non te pozzo padià. 

T. T’ assccuro , ma de core , 

Si non faggio pe mmogliera, 

Io non campo nfì a stasera. 

R . Peo pe tte ; che nce aggio a ff à ? 
T . Me prommitte chella mano ? 

R. Te prommetto chisto pede. 

T. Si nce arrivo mo se vede 

Co lo chianto, uh uh uh uh. 

R. Tu sì mosca cavallina ? 

Sì sanguetta , sì rettorio ? 

De lo regno zucatorio 
Lo procuonsolo sì tu? 

7’. Io mo parlo co gnopatre. 

R, Parla puro co la gnora , 

Co lo frate , co la sora , 

Ma vattenne pe piata. 

T. Si me spuse, te rialo 

La cannacca, e li sciocquaglie. 

R. Te rengrazio ; si tu squaglie, „ 
Quanto tengo mo te do. 

T. SI n’abbreia, e ba a lo Ghetto. 

R. Sì Mametto , e ba a la Mecca. 
T. Vera tigra , 

R. Vera zecca , 

T. ' Statte bona. 

R. Crcpa mo. 

A LA IETTATURA 

0 mmardetta Iettatura , 

Fatta apposta da natura 
Pe ngottà la creiatura , 

Chi pò ddì le grolie toie P 
Chi conta li tant’arroie , 

Ch’ aie cacciate a ttiempo d’oic? 

E l’addotte , e li gnorante, 

E li buone , e li birbante 
Te so ammice tutte quante. 

E ppacchianc, e ccavalierc, 

E rregnicole , e frostiere 
Fanno tutte sso mestiere. 

Spose , vedole , zetelle , 

Aute, vasce, brutte, belle 
Te ne portano a le stelle, 

0 mmardetta Iettatura, 

Fatta apposta da natura 
Pe ngottà la creiatura. 

Quanta cose . zucatorie 

Assaie cchiù de li rettorie, 
Fanno prove iettatorie ? 

Na perucca riccia e ghionna, 
Fatta mmoda , tonna tonna , 
Miezo munno te zeffonna. 

No ventaglio a la cinese, 

Si lo guarde , int’ a no mese 
Te ne manna a lo paiese. 

No bando de na signora 

Spiccia primmo, e dint’a n’ora 
Te ne fruscia a la mmalora. 

Non te dico po n’accliiale, 

Che becino , è ttalè quale 
Na bommarda de Natale. 

Quarche capo de cavallo 
Crede po ca no corallo 
Sa manna ssi cuorpe nfallo: 

E cche affritto corniciello 
Pozza fare da stoiello 
A ssa sciolta de maciello. 

Chisso tuosseco è ppossente , 

E rremmedie inaie no ssente : 
Quanto faie , faie sempe niente. 
Regna donca , o Iettatura , 

Fatta apposta da natura 
Pe ngottà la creiatura ; 

E co tte le grolie toie , 

E co tte li tant’arroie, 

Ch’aie cacciate a ttiempo d’oie. 

LO SARTINBANCO SFASULATO 

Signorsì, la sciorte è ppazza, 

E nnemmica de 1’ addotte ; 

E le mena sempe botte , 

Pe li fà precepetà. 

Sia p’asempio; nce ne stanno 
Suocce a mme pe sto paiese? 

Ma non tengo no tornese. 

Ma sto faglio a cchiste ccà. 

Si me vuoie , previta toia , 

Iodeca da l’apparenza. 

Me derraie ca no sfelenza 
(chiù de me no nce Starr è. 

Io m però so guappo assaie 

Pe le mmuseche , e li bhalle : 
Ma... Che ma?... No quattocalle 
Da sta sacca no spera. 

po li pupe , e Io castiello , 

Mo nce vo , da capo a il unno 
Quant' è granne ch'isso mulino 
Io voliette cammenà. 

Aiecchie, giuvene, e gguagliune 
Fice rirere addavero : 

Ma qua conca de varviero 
Liscio e shriscio appe a ttornà. 

Aggio date cchiù secrete , 

Che no nc’ erano malate ; 

E ssi fossero arrevate , 

Chi se ieva ad atterrà ? 

Sta tenaglia pe le cchiazfce 

N’ ha sceppate mole e ddiente ! 
Ma mpefò non truove niente , 
Sibbè avisse a mme smerzà. 

Fice a Romma 1’ antiquario , 

A Livuorno lo mezzano, 

Ed a Genova , e Mmilano 
Lo ngegniero pc ccampà. 

No nc* è ccosa eh’ io non faccia , 

E a cciammiello non riesca , 

Ma sto asciutto coram’ a n’ esca , 
E non aggio cchiu che fifa. 


CANZONA NAPOLITANA 

» M’ allecordo quann’ era tantillo , 

Me deceano vavone , e ppapà : 

Si qua nenna te fa no squasillo, 
Voca fora, nè farte ncappà. » 

Smocco smocco ncc songo ncappato 
Co Lucia , eh’ è na fata gnorsì , 

Ma lo core de fele ha mpastato , 

Pe mine lare gnagnolla morì. 

Me contava: pe tte sento a 11’ arma 
No titì , no totò , no tutù ; 

Ed io ciuccio, ma ciuccio de sarma, 
Me ne iea, nsentì chesto, nzù nzù. 

Vide e ntienne , e l’ amraica Cerasa 
Vò sposarse co n’autro... e ppecchò? 
Pe ttenè lo palazzo de casa, 

/E pportà la mantiglia e ccorzè. 

E l’ Aramore è ccecato ? è n arrore ; 

Co ccient* uocchie nce sole •vede : 

E addò smiccia felusse , de core 
Comme Ila se precipeta ne ! 

Tizio pare no vero deiavolo , 

Si lo vide , te miette a fui : 

Ha denare ? e no mporta no cavolo ; 
Na fegliola lo sposa, e bonnì. 

E Martino no mpiso , mbriaco , 

Mala Iengua , sciaddeo... Che perzò? 
Ha la robba ? manea li contante ? 

E sse sposa chi canchero vo. 

S'io potesse tornare tantillo, 

Senza dirlo- vavone e ppapa , 

Mbè sapria da qualonca squasillo 
De na nenna non farme ncappà. 

0 

LA SERENATA DE POLECENELLA 


Colombi, tu staie dormenno 
Comm’ a ppuorco casertino ; 
Ed io cca me sto facenno 
Cchiù ielato de stracquino. 

Rape , va , na sengolella 
De fenesta , o de barcone , 

Pe ssentì Polecenella 
N tronchi^ lo calascione. 

Me decea no cafettiero, 

Che passava pe dottore , 

Ch’ogne ddea de Don Ommero 
Se spassava a ffa P amraore. 

E non credere ca schitto 
A l’Olimpo facca chesto; 

Ma scenneva zitto zitto 
Porzì ccà pe ffà lo riesto. 

E ttu po , fede d’ aluzzo , 

Faie la sorda ? Che pretienne ? 
Ca m' affoca quarche puzzo , 

O no chiappo che me mpenne ? 
JYenna cara , nchisto caso 
Che zeffunno nce sarria 
De vede sto bello naso 
Nfracetato , arrassosia ! 

Leva lè; tu sì zetella, 

^ E non pienze g ffh la zita 
Ma co echi ? Polecenella 
A le nnozzole te mmita. 

Lo paiese mio fatato 

Mmocca a ttutte oh corain’ azzecca ! 
E cehiù cl’uno nc’è mannato 
Da la Lecca, e da la Mecca. 

La casata mia Cetrulo 

E fammosa, atta d’aguanno ! 

Co lo ditto 1’ agg’ io sulo , 

Co lo fatto oh quante l’hanno. 

L’ arte mia porta bannera , 

E arrecchesce a buonne cchiune : 

Vi che sfìzio esse mogliera 
De l’ Orfeo de li bufFune ? — 

Oh mmalora ! No guaglione 
M’ ha menata na Trecciata ; 

E bonni a lo calascione, 

E bonnì a la serenata. 

Lo strommiento s’ è scassato , 

È lo suonno iuto a diavolo, 

Aggio perzo tanto sciato ; 

E la nenna fa Fra Pavolo. 

Mo pe ghionta no catarro 
Nce vorria doppo sto canto, 

Pe ncignà lo bello carro 
De lo nuovo Camposanto# 

JStra lo Sì Titta Pottamannggia , 
e la Sia Me nella contener a. 

T. Non te sia pe ccoramanno, Sia Menella, 
Mariteto addò sta ? 

M. Ncoppa Gragnano. 

T. Quann’ è ppartuto? 

M. Appena fatto iuorno. 

T. E min’ ha fatto sto cuorno? Ha laggion’isso 
Ma marisso mperò ; no carezziello 
Le voglio fa. 

M. Tu che mmalora dice? 

T. E ccommc? Aiere sera 
Facetteruo no tijocco, 

Ed isso manna insto 

All’urrao a cchisto fusto ? A sto fac-toto 
De le ccantine ? Ah sbruffaResse ! Voglio 
Carcarle lo cappiello. v 

M. Ne , Sì Titta 

Tu manne l’ autre a l’ urmo ? 

T. Tanto bello; 

E mmariteto è stato ntra li primrac. 

M. E cchillo ha fatto buono, 

E tt'ave allecordato lo grà mutto 
» Non fà botte a echi tene chili’ ammico. 

T. E se mette co mmico 
Chella facce de vrognola, e de paccare? 

Ma le rompo le ccorna 
Stasera, appena torna. 

M. Tu me faie 

Rirere senza voglia : vavattenne , 

Ca io non sto de vena pe spassareme. 

T. A cche ghiuoco iocammo? Oh chest’è bella! 
Io sto pe revota miezo Pennino , 

E ttu me piglie pe Polecenella. 

M. Sì Tì, vattenne. 

T. Penza a ddì a mariteto 

Ca faccia testamiento, 

Ca io le dongo a stiento 

Sta iornata de vita pe na razia. 

M. Sì Tì , vattenne co lo buono. 

T. Canchero ! 

Cca no nc’è buono , e no nc’ è tristo. Voglio 
Da no consiglio porzì a te : mo propeto 
Accattate tre canne de scottino 
Pe metterle lo lutto. 

M. Vavattenne , 

Non me fà fa lo quarto de la luna. 

T. Voglio spaccare a quarte 
Lo gioia tuio. 

M. Sì Ti, vattenne a canchero, 

A mmalora, a diaschece, a.... 

T. . Sse cose 

Me spettano a ssentì? Tu aie raggione 
Sia Mene , ca sì femraena , 

Nè tiene lo cazone. 

M. M’aie stonata ! 

E ppigliate sto bagno d’acqua tenta. 

( Menannole ncuollo f acqua de la conca. ) 

T. A lo Sì Titta sto schiaffone ? Io paro 
Lo sorece int’ a 11' uoglio *. sta giacchetta 
De velluto s’ è fatta 
Na porcaria fetente. 

M. E mmanco te ne vaie ? 

T. Voglio atterrare 

Primmo chessa cantina , e ssemmenarce 
Sale a ppanetta ncoppa. 

Saie ca non porto «groppa ? 

M. Li ciucce pare tuoie, 

Che non portano ngroppa , se noe mparano 
A botte de varrate. ( Piglianno la scopa. ) 

T. ( Fuienno , e botdnnosc spisso arreto. ) 
Eilà ! Benaggia aguanno ! Atta de nnico ! 
Potta de craie ! Mo faccio 
Zeffonnare lo munno. Cca pescraie 
S’auzarranno doie forche pe buie duie, 
Che bennite acqua fresca p’ amarena. 

M. ( M eruttinole la scopa. ) 

E ba te raccommanna a li tallune , 
Porta-bannera de li cacarune. 

Si passe n ata vota da sta banna , 

Io te scippo la lengua da la canna. 

T. Mo torno co la spata de mesura, 

E tte le boglio da tutte a no lato. 

M. Te pozza mmesura Masto Donato ! 

LO MUNNO NUOVO 

No giovene sciaddeo pierde-iornate 
Senz’arte e ssenza parte 
A mmorte de lo patre aredetaie 
Trentanove carrine r e cche penzaie ? 
Mmatteto s' accattate no Munno-nuovo ; 

E a lo Muoio mpostato , comme sole 
Fare no sartinbanco , 

Voze poteca aprì co sse parole. 


# 

Oh che pentata cosa ! 

Segnare mieie , mpizzate 
L’ uocchie a ccheste pertosa , 

Senza cacciarle fora , 

Ca si no, non bedite na mmalora. 

\ 

E la primma veduta 
La cetà de Parige, 

Da lo sciummo Tamige ntorniata ; 

Cetà de la Sassonia , addò se fanno 
Li puorce... no! le porcellane; e ttene 
Vintemilia treciente e tre abbetante , 

Senza ccontà li ciucce , che non mancano 
A nnesciuno paiese. 

E ccbisto lo retratto de Dedonc 
De T irò a quatto , femmena 
Che regnaie Ncartelagene , ed è ffatto 
Ncopp’a lo regenale tale quale 
A lo Mille-ottociente-vintisette 
Da chili’ Abbate Pietro Metastasio , 

Che ntra l’ opere soie ne parla a lluongo. 
Oh quanta guaic e ccatalaie passaie 
Pe nnammorarse de no cierto Anea , 

Che nascie trecient' anne primmo d’ essa ! 

Vi che sciorta de sguessa ? 

Appriesso se ne vene na collana 

De ggente che restaieno senza cuollo , 

Pe non bolerse fà Io fatto loro. 

_ » 

E cchisto Ciciarone , 

Celebre chiacchiarone : 

Nerone , anema nera 
Pevo de cemmenera : 

E cchesta Messalina ; 

Che piezzo de tonnina ! 

Ccà Cesare contale li Belle Galle ; 

E Avidio appriesso reggestraie le Smorfie ; 
E ppo se ne morie ncopp’ a no Ponte , 

No ssaccio si Annecchino , o Carbonara. 
Chiss autro raccontale la Guerra Puneca , 
Addò ogne punio ieva na patacca. 

Sso militare è Bruto , 

Che soleva parla co no paputo. 

E ss’ autro Marcantonio , 

Non già Io potecaro a la Nfrascata, 

Ma no gra cennerale de colata. 

E ss’ urtemo è Ccatone , 

Che morenno , levaie 1’ occasione. 

E ccheste non so mpocchic ; ca no cret to 
Tito Livio , notaro 

De la quonnarn Retrubbeca rommana 
Li notaie inprotocuollo ; e quant’ è ccaro 
Sta veduta è lo Mercato 

Quanno proprio sta affollato , 

E nce stanno a li pontune 
Li mbrogliate, e li mbrogliune. 

Chillo venne le nfornate , 

E le cchiamma ceccolate : 

Cbisto venne spiche toste , 

Co strellà pollanche molle. 

Pera nnurche , e ppera spine 
Songo tutte carmosine : 

Addò truove ntra le mmela 
Qua non sia na cannamela ? 

Li pignuole , e li lupine 
So. confiette , e ccannelline ; 

Li pollaste so ccapune , 

E 1’ anguille capetune. 

Gcà lo ruotolo è bintenov' onze , 

La mesura è tre quarte zucate ; 

E li piezze li cchiù refelate 
Pe ddà rieste cca vide assomma. 
Votammo fuoglio. E cchisto. 

Lo studio de na celebre modista , 

Addò vanno le nnobbcle perzune 
Pe ffare sessiune. 

Cliella sdamma vo la vesta 
D’ otto canne pe na festa , 

Mente è auta quatto panne : 

Chesta vo no tocco ncapo, 

Ma de tulio , e non già d’ autro : 

Chi a la tre zza vo na lanza. 

Che a la panza starria meglio : 

Chi addimmanna na catena , 

Non de fierro, ma vermeglio : 

E echi cerca no brillante , 

Ma la goccia sia serena , 

Ca la moda accossì ho. 

Ccà è lo munno, chiammato 

Primmo a la smerza . e doppo adderezzato. 
Lo marito de iuorno , e de sera 

Chiuso ncasa , mo fila , e mmo cose ; 

E ha sperta 1' afflitta mogliera 
Li pagliette pe ccause a nformà. 

Quanno reneno Pasca , e Nnatale , 

È no sfìzio pe 11’ uommene animante , 
Pocca schitto vigliette , e n iale 
A le nnenne mo attocca de ffà 

Ccà no ciuccio la stola e lo mmasto 
Mette a u omino ch’ècciuccio cchiù d’ isso : 
Llà no ninno scolaro a lo masto 
3Vo cavallo a le cchiappe vo dà. 

£cà na gatta foresteca vede 

Sorecillo , e sse mette a fluire : 

La cestunia ave lieggio lo pede ; 

E lo ciervo non pò cammenà. 

Cbisto è no giornalista , . 

Che dice cehiù boscie , ca non parole ; 
Chillo è no proggettista , 

Che la luna mpacchiarte vo pe ssole ; 

Lo micdeco vedile, e lo paglietta; 

Clùsto te spoglia , e cchillo t' arrecetta : 

E ccà stanno qua zecche cavalline 
Pe bedcrne de nuie proprio la fine 
Mastodatte , portiere , 

Attitante , notare , 

Zuca-gnoste , ed usciere. 

E eco chesta magnifeca veduta 
E la stoiia fenuta. 

Piglianno sciato ccà sso cbiacchiarone , 

Co lo cappiello mmano 
lette p’ogne guaglione 

f* ' 

Asigenno no ratto : 

E accommenzaie da capo lo triatino 
Co li quatto de pane , e sseie de Tino» 

Vuie pigliate sso fatto 

Pe ppapocchia ? gnernò ! Cirillo ogne ghiuorno 
Uà sta inpostato : iate 
Da le bint’ ore nf ì a le bintiquatto 
Vecino a la Lenterna, e lo trovate. 


TRASCURZO 

i 

JYtra Mcniello , e Jennaro , criate , 
din£ a na cantina. 

M. Iennà , bemmenuio , e spisso : qua viento 
t’ ha portato da ste banne ? 

J. Buon prode , e ssanetate , Meniè. T aggio 
■visto ceà dinto cona coda d'uocchio, e ssò 
trasuto. 

M. Bcneditto puozz' esse ! Oè , capo-cannella , 
porta na lampa d’amarena a sso compagno mio. 

J. ( vevenno ) A la salute toia. È no sfizio pe 
nuie ate sette-panelle piglia sciato mmiezo a 

li periette , e a le ccarrafe de zecca. A pro- 
poseto : stale ancora a ppatrone co chillo tale 
cavai iero de U’ogna spaccata? 

M. Le pozza veni l’ arraggia ! Lo chiantaie 
da seie nsette mise. Vi che sciorta de signo- 
re ? No iuomo lìce revotà la casa , pecchè 
io, pe non mbrogliareme a somma la nota 
de le spese , ncagno de mettere doie rana de 
zurfo ed esca , mettiette no carrino. 

J. Chisso no ssapeva 1’ ausanza de lo paiese. 
Quant' era ntontaro ! Se credeva ca te pote- 
vano avastare sette ducate lo mese nude , e 
crude ; e tte voleva leva 1’ abbusche , e li 
ncierte. Mo addò staie ? 

% 

M. Stango co no paglietta. E lo vero ca no nc’è 
no mbroglione cchiù d’ isso a lo munno ; ma 
si isso nzagna li oriente, scemea alo mma- 
caro , quann io puro le tasteo lo puzo. 

J. Viato te ! Io sto co no spezziate de mede- 
cina , che farri a pparte co li miedece, pocca 
nchiacca recette a barrate de cecato, e mmar- 
dette cheHc che ngarra. E lo bello è ca se 
mantene la carrozza , e na romita de par- 
chetto a no triatoj tene lo canunariero, lo 

a 

cuoco, e lo criato che songho io, e ffa ara- 
marcià la mogliera meglio de la primma sdam- 
ma de Napole. Marisso mperò, che tene lo 
Tizio de lo iocariello : lo veco , e lo chiagno. 

M. E ppo diceno ca nuie simmo li nemmice 
pavate , che sprubbecammo le ccorna de le 
ccase, che nce danno pane. Io pe mme , si 
faccio figlie , li boglio mpara vastase mille 
vote: A lo mmacaro non sarranno schiave 
pevo de chille che stanno Nvarvaria. 

J. Nuie avimmo d’ave na pacienzia , che se 
pò taglia co Io cortiello. Io mo me potarria 
sta cca co ttico nf ì a mmezanotte ? Gnernò ! . 
Aggio da ì a ppiglia li signorine a la scola : 
so cciucce llofo sule : lo priramq tene du- 
dece anne , e lo secunno dece , e stanno an- 
cora a la Santacroce. 

]\I. Io vaco a lo palazzo quanno me pare e ppeia- 
ce, e lo patrone non dice maie niente. 

J. Po esse ca te dice na cosa , e bona , vavatr 
tennc. 

M. Me ne mporta no cuomo : tozze pozzano 
mancare a lo commento. Io tanno ngrasso, 
quanno cagno no patrone loiuorno... Tu già 
te ne vaie ? 

J. Mo sonano vintiquatt’ ore , e Io masto leva 
scola. Statte buono, 

M, Bonn! : te rengrazio de la lampa d’amarena. 


LI TRIATE A LA MODA 


O vuie eh’ avite sfizio 
De ire a li triate , 

Penzate a ccaccià lacreme. 

Non già de fa risate. 

Auzanno io sipario, 

Siente na zinfonia, 

Ch' è bera quintassenzia 
De la malinconia. 

Po se presenta n’aria 
In alafà minore. 

Che proprio fa no pizzeco 
Addeventà lo core. 

Oca no dovetto chiagnere 
La ggcnte fa a zeffunno ; 

Llà no finale antecepa 
La fine de lo munno. 

«c 

Lo gusto mo romanteco 
E zucatorio-serio ; 

E ho ca nzin’a l’urtemo 
Sia tutto chiagnesterio. 

Li bballe.... Oh chiste propeto 
Consolano le ggente ; 

E a ll’uocchie t’ appresentano 
Na chianca permanente. 

N’ arroio da ccà storcennose , 
More scannato nguerra ; 

Da Uà n’affritta femmena 
Chiava de facce nterra. 

Lo mare Uà se jnfuria 
E le pperzune agliotte ; 

Ccà pe no truono a tommola 
Vanno le braccia rotte. 

Mo s’ è arredutto a bcrnia 
L ’ affare , e non se crede : 
Vorria sapere , canchero , 
Chesto pecche soccede? 

Pecche chillo deiavolo 
Chiammato de la moda, 

Porzì ntra ballo , e mmuseca 
Voze ficcà la coda. 



L’ ANTIQUARIO SFELENZÀ 


Ecco ccà P antiquario Matteo, 

Che geranno ntra Nola e Ppezzulo , 

Ha scavato no bello museo. 

Che gratisse ve vole spiegò. 

Sta medaglia ve mosta Agreppina 
Nchillo iuorno che fice Nerone 
Che buonommo! che hero pappone ! 
Digno figlio de chella mammà. 

Sta lucerna alluminata teneva 

Ntra le ramane n’ antico filoseco , 
Quanno n’ oramo ncontrare voleva , 

Nè maie n'ommo potette ncontri». 

St’arciulillo è no lacrematorio, 

Che de chianto le Cenimene anchievano 
Pe la ggente che manco sapevano ; 

E ppo ieano ncantina a sciacqui. 

Sto strommiento tenea na Baccante, 
Quanno stea co lo zuco d’agresta. 

Co sta tofa sapea no birbante 
Sacerdote l’oracolo fà. 

A sto vaso pittate nce stanno 
De 1’ antiche rommane li ddeie , 

Che de lloro cchiù mpise, e sciaddeie , 
Bell’asempie le stevano a ddà. 

Ccà sta Vennere, guitta, e mpechera , 

Ccà Mercurio lo porta-pollaste ; 

Giove è ccà , eh’ ogne figlia , e mmogliera 
D’ommo, o nummo voleva appretti. 

Sti smaniglie le ddamme portavano , 

Co le ggoveta sempe da fore , 

Ca senteano de vierno calore 
Cchiù de certe che stanno mo cc'a. 

Ccà nc’è n’ermo, na lanza , e no scuto , 

£ accossì s’ ammarciava ncampagna : 

Ma da Che lo cannone è ppo asciuto, 

Isso penza la ggente a sfratta. 

Sta scartoffia è n antico papiro : 

Pare a buie che no cuoppo mo fosse ; 

Ma ccà dinto nce so cose grosse, 

E nnesciuno le pò nnevenà...... 

Oh mmalora ! vuie tutte rerite , 

Gomme ccà no Giancola nce stesse. 
Iatevenne , redicole , e sguesse , 

O me mccco mo cauce a mmenà. 

TRASCURZO 

Ntra no carrozziero t e no D. Liccardo. 

C. Signure , la carrozza , la carrozza ! 

Pozzo vota , maestà ? 

Te vuò fà na trottata ogge eh’ è ffesta ? 
Non te truove denare? e ppassa nnante. 

Zi Prevete, v’accorre 
Niente da me ? co Bosta Reverenzia 
Non abbado a nteresso. Manco è ccosa ? 
Che ghiornata schiattosa ! 

Cavalle ! Cavaliè ! Vosta Accellenzia 
Vo favorì? chesta carrozza mia 
È la meglio ntra chelle de Fona. 

. Me vuò porta.... 

i Me faccio mmaraveglia ! 

Saglite. 

Ma si primmo non te dico 
Addò vogl’ i ? 

Ve porto porzì a Romma. 

Te rengrazio : m’ avasta 
Che me lasse... 

C. Ve lasso addò volite. 

L. Mraiezo Toleto. 

C. A qua pontone? 

A chillo 

De la Galitta , pe na pennarella. 

C. Occellenzia pazzea. Chest’è ccarrozza , 
Non carrozzella, o galessella afflitta: 

No carrenieilo nfino a la Galitta ? « 

Saglite va; me date 

Cinco carrine, e ppo la razia vosta. 

L. E eco ssa facce tosta 
Non baie a scognà pigne ? Me ne vaco 
A ppede. 

E ppo struite li stivale. 

Dice buono : mo aspetto lo Vapore , 

E eco cinco ranella so arrevato. 

C. Benaggia li Vapure , e lo frostiero 
Fede d’ aluzzo , che mmentaic lo primmo 
E pe ramare , e pe tterfra ! 

Lo picllo che f afferra ! E cche fegura 
Facite dint’a cchella sepotura? 

Se revota lo stommeco ; 

Ve pò veni no vuommeco ; potite 
Mmescai ve quarche rogna : 

Che scuorno ! che briogna ! va , saglite ; 

Non boglio bonamano: date schitto 
No rano a lo guaglione. 

Te rengrazio. 

C. Comme? no cavaliere, n’ Accellenzia , 
Che sa ste ccose.... 

Statte buono. 


V* aggio 

Ddìmmannata na pezza ? non signore ! 
Cinco carrine; da Fona, se tratta, 

Nfì a la Galitta so doie miglia. 

FigUo, 

Non me zucare! Vide lo Vapore ? 

Mo arriva a lo Serraglio, e Ila po vota. 
Benaggia li Vapure n’ata vota! 
Accellenzia, saglite. 

No! (sabbia appriesso a lo Vapore .) 

Vattenne 


Pacchesicco sfornato! Va te mpizza 
Dint’a cchillo tavuto. Condottore, 
Vi ca chisso signore 
È ghietteoo , e tte nfetta Io Vapore* 

LA FACCE TOSTA 


Va ccliiù na facce tosta 
Che cciente massarie; 

Nè ccheste so boscie, 

Ma fatte, e bereta. 

Sso bello capitale 

Non pò mancarte maie ; 

E mmente renne assaie, 
Sempe cchiù mpoppa va. 

Co ssa faccella tosta. 

Che pò scognà na pigna, 

No mballatore ncigna 
Lo paglietticllo a fifa. 

E ttanto gira, e bota, 

E ttanto smeste, e ttozza, 
Che arriva a giù ncarrozza 
Li iodece a nformh. 

Ssa facce pepernina 
No proggettista tene , 

Che mare, e mmunte vene. 
Ma ncarta , a tte mostà : 



Po a stregnere li saoche , 

Ssi tale mare, e mmunte 
So cunte de li cunte; 

Ma l’hanno a ffà campa. 
Ave porzì ssa facce 
No miedeco straviso, 

Che appena appena ha ntiso 
Galeno nnommena : 

E mmente fa co cchiacchiere 
Lo fauzo pare vero, 

Pevo de no chianchiero 
Se mette a macella. 
Bbesuogno de ssa facce 
Ave no trastolante , 

Che bole lo mercante 
Ad anapierde fk: 

E mmente le può dicere, 

Ogne hoscia na mola. 

Ssa capitania sola 
Lo face rellià. 

Ed io, che so poveta 

De chille a quatto a rano, 

E ppozzo, qua lavano. 

Lo sordeglino fa, 

Co chisso capitale 

La Nferta ogne anno caccio ; 

E iodecanno a staccio, 

Zuco l’umanetà. 

MENELLA 

A lo nnammoraio suio frostiero. 

Tu sì lo cuonsolo de li vorpune , 

, E binne chiacchiere , monzù Ienna : 

Ma co sse stroppole non me canzunc , 
Nè cchesta mutria se la fa fà. 

Parla co mammema , parla co, tata , 

Si tu le nnozzole vuò fa co mme : 
Non te va a ggenio chesta mmasciata? 
E echi vo perdere l’ore co tte? 

Mo viene a ddicere che a Recanato 
Lo stato-libbero t’ hanno a ccaccià ; 
Pure si Nnafreca fusse sguigliato. 

Sso stato-libbero starria già ccà. 

Mo tutto nfuria viene a ccontare 

Ca non può asiggere no callo cchiù : 
E ttu ddò canchero iste a ppescare 
Tanta deiavole failute ? Sciò ! 

Deciste sapato ch’aie scritto fora 

P’avè li raobbele Ne? mo nce vo, 

Fuorze cc'a mancano , a la mmalora , 

Doie segge, tavola, lietto , e ccummò? 

Ogge faie credere ca cchiù na casa 
No nc’ è a proposeto pe t’ affitta : 

£ eco mine ? a Nnapole no nc’ è rommasa 
Manco na cammara pe nce alloggili ? 

Monzà ! te repreco chella mmasciata : 

Si vuò le nnozzole co mmico fà, 

Parla co mammema , parla co tata , 

O vota vicolo , nè cchiù tornii. 

NO CONSIGLIO DE CORE A ROSELLA 

» Aggio saputo ca tiene la tossa : 

Piglia zuccaro e mmele, ca te passa. » 
Chisto non è remmedio de vaiassa , 

Ma de Fonzo bonarma ncarne ed ossa. 

Rose , tu curpe a ttutto , ca sì guasta 

De capo, estaie nchiummata a na fenesta , 
Sia iuorno de lavoro , o sia de festa ; 

£ min anco mezanotte te ne scrasta. 

E tu cride accossi de mmaretartef 
Accossì de trovh na bona sciorte? 

L* aie sgarrata. Rosé; nzin’a la morte 
A scioscih mosche potarraie spassarte. 

Chillo tiempo passaie, che la bellezza 
Valea no regno , comparenno nchiazza : 

Mo 11’ uommene arredutte so a la mazza , 
Nè se fanno tira da ssa capezza. 

Vanno a lo storno mo le francalasse 
Ch’anno schitto uocchie belle , e belle musse : 
Nce vo l’arte a le mane, e li felusse 
Nsaccoccia , ca si no , se fa tre asse. 

Fa la cazetta, la matassa sbroglia, 

Cuse cammise , la conocchia piglia, 

E lo zito avarraie. Chi te consiglia 
E dottore, Rose, non è na nnoglia. 

SOLILOQUIO 

De ri astronomo che sta vedennQ la luna 
co ri occhiar one* 

Non è donca palloniero 
Lo Giornale Amerecano : 

Zo che dice è cchiù che hcro, 

E lo tocco co le mmano. 

De recchizze tutte quante 
Stanno chiene sse montagne : 
Songo mela li ddiamante, 

E le perne so castagne. 

So d’ argiento le sciummare ; 

Io rommano a bocc’ aperta : 

Se pò ire mo a stipare 
La Cascata de Caserta. 

Oh mmalora ! ■ Vi che sciore 
Ncopp’a cchella chiantolella! 

Io da ccà no ssento addore, 

Ma sarrà na cosa bella. 

N’ anomale atluorno attuorno 
Llà cammina a ssette piede ; 

E pe ccoda ave no cuorno : 

Chi lo bede no lo crede. 

Zitto zi : da l’ aria seenne 
Mostro niro qua tizzone; 

Co le scelle senza penne , 

Pare proprio sportigliene. 

Oh che beco ! Sta magnanno 
Cornine fosse no cetrulo; 

E ssi pure non me nganno. 
Guarda abbascio, e pparla sulo. 

Addò stanno chille smuoccbe, 

Che non credeno sti fatte? 

Eh mpizzassero ccà ll’uocchie, 
Pe ncantarse stopafatte. 

S’ è lamentato st’acchiarone 
Tanta cose p’ appurare , 

Nè se mmenta no pallone 
Pe ppoterele toccare. 

Si s’arrÌTa a ssa fortuna. 

Io lo primmo aggio a mmontare 
A lo regno de la luna, 

Na taverna pe sfrattare. 


LO CECATO, E LA CANTASTORIA 

Aa maiina degusto no cecaio co lo violino 
sott'a lo vraccio comm a no prestato , ac- 
compagnato da na fegliola tolta spetaccia- 
ta , se fermate nnante a la taverna a Mie . 
zo-Cannone. Lo sonatore accordale , o pe 
mmeglio dicere , scordate lo strommiento , e 
la fegliola , fallose attuorno norociello de 
g gente , accommenzaie a ccanià. 

Voglio contà le guapparie de Pippo, 

Che a le ccarte iocatose lo tuppo , 

E rrommaso de zelle chino zippo, 

Se dìe ncampagna pe n’ ave cchiù ntuppo ! 
E ffenette la storia co no chiappo, 

Pocca chessa è la fine de no guappo. 
Ncontra no sbirro mmiez’a la campagna, 

E a fà la primma spacconata ncigna : 

L’ afferra , e ssano sano se lo magna. 

(Oh tu che ssiente, mmoccate sta pigna.) 

E Ile pareva proprio na vriogna , 

Si non se lo gliotteva nzin’a n’ ogna. 

Corre nsoccurzo Caporà Saverio : 

Ma Pippo , armato comm' a sparatorie , 
Aunesce a no streverio ato streverio, 

E mmescanno sequestro a ssecotorio , 

Le dà no caucio , e fFa volarlo nn’ ario 
Comme fosse no passare canario. 

Mente accossì cantava ssa fegliola nterza mi - 
• nore , e lo cecato £ accompagnava nterza 
maggiore co no seca molleca a nimuodo de 
marmoraro , serompette la primma corda 
de lo violino. Lo cecato a ttentune accom- 
menza ammettere la corda nova ; e nchisso 

frattiempo la cantarinola piglianno lo cap- 
pello de lo compagno , va attuorno , cer- 
canno quacche cosa. No guaglione ledette 
no tornesiello ; na vaiassa no rano ; no sor- 
dato na prubbeca; e lo tavernaro le por- 
tate na mezza d' asprinio frisco , pe ffa- 
rele sbrocà la voce. Ntramente lo cecato 
aveva posta la corda , e data la primma 
arcata. Tanno la fegliola co na vocella de 
pica , secotaie la storia. 

Pippo, vedenno vinte micalette 

Che benevano ad isso quatte quatte , 

Mena na botta spotestata : sette 
Cadeno nterra comm’ a ffico sfatte ; 

£ a ssa prova d’ Orlanno 1* autre tutte 
Pe ppaura spilaieno li connutte. 

Correnno pe la posta na carrozza, 

No cavallo lo smeste : isso pe stizza , 
Nfacce a la cascia co la capo tozza, 

E la carrozza addeventaie na pizza. 

Manco n’arroio d’ Ariosto, dice Zezza, 

Fice a lo munno suio chessa prodezza. 

No iuomo ntorniato da sbirraglia , 

Scippale da terra vi arvolo de teglia , 

E ncepolluto mmiezo a la battaglia , 

Fice cchiù de n’ ottava mmaraveglia. 

E li sbirre, fuienno da ssa buglia, 
Pigliaieno sciato da Salierno Mpuglia. 

Doppo ssa sciorta de pallone pigliale sciato 
porzì la fegliola ; e ppe non perdere riem- 
po, ielle ri ala vota attuorno co lo cap- 
pello , c s' abbuscaie tre ale rana da sette 
perzune. Tanno decette : mo , signure mieie , 
ve voglio fà sentì che facette ariurzo che 
trasette dint' a la pagliara soia. 

Pippo che già ncampagna stea da n anno , 
Comm’ era marpione , e de gra sinno , 
Ogne ghiuorno pagliara iea cagnanno , 

Pe non farse sona P urtemo ntinno ; 

Ca li bannute alloggiano addò ponno , 

Pe sarvarse lo cuorio, e no addò vonrto. 

Mente magna no muorzo, trase n’ urzo, 

Che fuorze s’ era nchillo viiosco sperzo : 
Pippo che nullo pò spera soccurzo, 

Penza tutto azzarda , perzo pe pperzo , 
Tanto cchiù che de forze nera scarzo; 

E ssiente appriesso che te mena Marzo. 

L’ urzo arraggiato quase se lo mmocca , 

Comrae fosse no stuppolo , o na slecca ; 

Ma mente accossì aperta ave la vocca, 

Pippo de facce a ffacce se l’azzecca, 

E lo vraccione saio ncanna le nfìcca, 

E ffà ascirlo da reto conun'a picca. 

Mannaggia li vische suoie ! strillate no sgual- 
tariello, sentenno ssa ntrohata : manco lo 
Giagante de Palazzo teneva lo braccio ac- 
cossì luongo. Lafegliola, piglianno ledde- j 
fese de la storia soia , le responnette : ninno j 
mio , va lava li peiatte , ca tu non te può 
rentennere de ste ccose. Ma pe scapacela- 
rete te dico , che lo masto mio , cantasto- 
ria antico , me nzegnaie che lo Messere Lo- 
dovico Arruslo , e lo reverenno D. Ciccio 
Ferma ne stampaieno cchià grosse de che - 
ste , lo primmo co l' Orlanno Furiuso , e 
losecunno col Orlanno Nnammorato. Pop- 
po fatta ssa lezione a braccio , la fegliola 
avisaie a lo cecato de metter se n ata vota 
ntuono de bemì , ed essa secotaie. 

Già la corte de Pippo ienno ntraccia , 

Pe ffà sso vino addeventà na feccia , 

Le fice dà ped ogne bia la caccia , 

Cornine fosse na bestia porcareccia : 

E pe ddò passa, e addò trasì se smiccia, 
Senz’ averne piata, fuoco s’appiccia. 

Ma Pippo , che teneva no pistone 
De quarantaseie parme 

Bù! scrammdie no vecchìariello , che traseva 
dini a la taverna p accattarese no poco de 
carne cotta : e cche mmalora ? chessa era 
na scala de vennegna , e non già pistone. 
La cantarinola Jice crecchie de mercante a 
la refressione de lo vecchiariello , e rrepi- 
gliaie la storia. 

Ma Pippo, che tteneva no pistone 

De quarantaseie parme , e ffuorze cchiune , 
E ffacea mpietto ad isso la funzione. 

Che potevano fare tre cannune , 

Deceva a ttutte : io vatto addò cchiù tene, 
Rotta pe rrotta, e cche ne vene vene. 

E mmuorto e buono chi le ncappa sotto. 

Chi s’abbusca na scoppola è già fritto. 

Chi n'ave schitto no papagno è ccuotto, 

Se pò atterrà chi na smestuta ha schitto; 

E ppare che de Pippo lo costrutto 
IVon pò cacciarne lo neverzo tutto. 

i 

. j 

Auzaie mano la fegliola a la storia , pe ppi - 
glià no poco de sciato ; e ppo reprecaie : 
mo accommenzano li guaie de Pippo , e 
ttanto le vanno appriesso , nfì che l arre» 
duceno a ffarele fà la baia mmiezo a lo 
Mercato . Tutta la ggente , risentì chesto , 
decette : Non signore, non bolimmo sape la 
morte de sso povero bannuto : ccà nce starti 
no doie femmene prene , e sse potarriano 
dolè. ( Ma sse femmene prene non s' erano 
dolute , quanti avevano mise l accedetorie, 
c protedorie , che aveva fatto sso bannuto 
poverommo. ) Ntì ogne mrnuodo , no nc è 
fuie vierzo de fa fenì la storia de Pippo. 
A IV urte/no , no cocchiero , pe stutà sso lo- 
cigno , rialaie doie rana a la fegliola , de- 
cennale : lassà ì a ccanchero Pippo co tutte 
li chiappe , che le stregnettero ncanna , e 
ccantance ri aria ncopp' a la tarantella. Tan- 
no pe ttanno lo viecchio cecato accommen- 
zaie a straccià le bodella co 
Llarà Ila, llarà Uà, llarà llero, 

Llarà llero, llero llero, Uarà. 

E la fegliola cantaie. 


Digitized by Google 



Dimme , dimme , nennella mia bella , 
Pecche staie affacciata , pecche ? 

Se potesse , mia bella nennella , 

Se potesse pe rrazia sapè? 

Spiere fuorze che lo cavaliero. 

Che te guarda , te voglia sposa? 
Llarà Uà, llarà Uà, llarà llero. 
Non è Uatte che pozza quaglia. 

Si l’ a nimi no rao passa, e rrepassa, 

E tte vo ntutte l’ore vede, 

È ppecchè , ne fina mia , te repassa , 
E spassare se vole co tte. 

Tu si figlia , lo ssaie , de stalliero , 

E a le stelle preticnne arrevà? 

Llarà Uà , llarà Uà , llarà llero , 
Senza l'oste lo cunto vuò fa. 

Me deceva na certa commara , 

Che lo munno sapea comme va : 

S’ ha lo paro a pigliare la para , 

S’ ha la para lo paro a piglia. 

La commara deceva io vero; 

E si tu vuò , nennè , scemià , 
Llarà Uà , llarà , Uà , llarà Uero , 
Ncopp’ a tte ssa colata iarrà. 



stanno aspettanno comme se pb aspetta lo 
malanno. 

Ccà nce vorria na chioppeta a llancelle ; e 
li terretorie se songo mieze seccate , ed è 
na cosa bella a bedè. F' aggio stipato lo 
canto de li cunte de sto mese , e l aggio 
fatto porzì assommò da lo ciucciaro , esse 
trova buono. 

E mmuorto lo cane de le ppecore , decenno a 
Boccellenzia sempe co ssalute. 

Ve inalino mi cz' ai niello , ma muorto, e non 
già vivo. È ddovere mio d' avisarvelo azzò 
Foccellenzia non se pozza credere che sia 
muorto pe la via , e ppozza ncorparne lo 
povero vatecale. 

Figliemo allecca le mmane a Bosta Accellen ■ 
zia , comme faccio io, che v' aggio a ffà 
provò , quanno venite , na farenclla fatta 
da le mmane sarvaggine de moglierema , 
che v' ave da ngrassà cchià de lo primmo 
puorco de la mmorra. A la razia vosi a. 

Agente cenneralissemo 

N. N. 

RESPOSTA DE LO PATRONE 

J gente mio caro caro , si tu aie scritto scor- 
retto, pe mmancanza de lo Calapino , io 
porzì scrivo ad anapierde , pecche aggio 
perzo nfì a l abbiccì. 

J\tra poche iuorne verraggio a bedè le roh - 
be meie , che stanno mmano a tte che sì 
n ommo o de chiappa , o de chiappo , no 
ssaccio si vanno o cchiù. mmeglio , o cchiù 
pevo. Non me mannà lo ciucciariello , pocca 
lo mulo mio me portarrà nsarvamìento , 
cchiù de tutte le ciucce de lo paiese , ac- 
commenzanno da te. 

Rengrazio tutte li nobbele palesane , che me 
stanno aspettanno co la rottura de cuollo , 
e spero pe la troppa allegrezza de non le 
trovà cotanto de lengua da fore, corren- 
nome ncontro, tantocchiU , che me potriano 
dà na capozzata a l’arco de lo pietto , e 
jfareme ietta no butto de sango , a li cane 
decenno. 

51 li terretorie seccate faAno na bella fegura 
a bedè , chiovenno , perdarriano tutta la 

bellezza loro ; cionca me pararria meglio 
che seccassero ntutto , e accossì addeventar- 
riano bellisseme. 

Pure è buono che lo cane è mmuorto ; ac- 
cossi sparagnammo miezo parruozzolo iuor- 
no; e ffacimmo economia. 

Quanno lo ciucciar o ha reveduto lo cunto , sar- 
ria lo vero cunto de li cunte de reveclerelo 
io. Non seroe manco de presentarmelo : re- 
sta da mo approvato. 

Si tu non m avisave , io avria creduto che lo 
miezo aniello fosse muorto pe la via; per zi) 
la cautela sempe è bona. 

Rengrazia Jiglieto cane , che ha mannato a 
lleccareme le mmane. 

Spero che la farenella che me farrà ngrassà , 
C avrite provata primma tu , e mmogliereta 
dint'a lo teniello , pe bede si faceva ss' effetto ; 
e ppesateve buono , p' assecurarvene . A la 
desgrazia loia. 


Patrone de ss' agente 

N. N. 

CAPITOLE 


Matremmoniale de Polecenella , e Colombina , 
a r amanza de lo Ciuco dento. 

binante a nnuie quale prubbeco notaro. 

Co testetnmonie assente , è non presente.... 

. Che ne votto! presente, e non assente, 

* Se songo presentate , e ppo assettate , 

Da la deritta parte 
Polecenella de Cetrulo (pocca 
Lo de mosta casata magnatizia, 

E pe mmagnb Polecenella è bravo) 

De lo quonnam fu Pollece buffone , 

Cetatino d’Acerra, e non Sorriento ; 

Lo quale mo prommette, 

E quatenus et opus porzì s’obbreca 
Ped isso, pe li figlie, li nepute, 

Li pronepute , l* abnepute , e ttutta 
La schiatta soia co cientomilia etcetera. 

E da la manca parte, essenno femmena. 

Colombina de Zeza 

Figlia de quonnam Micco, 

E Tolla Pacchesicco, 

Che s ohhreca co ascenzo , co consenzo , 

E pporzì co descenzo soletivo, 

Vivo, e desposetivo, 

Dante, e prestante, ma non maie denare. 
iVlprimmisse e nnantemmonia 
Isso Polecenella 

Prommettc co l’ effetto, e co l’affetto 
De pigliarse pc zita la zetella 
Colombina , co ffarc 

Lo bis e bolo ntra no mese , o n anno , 
Cchiù o meno a lloro sfizio , 

Senza portare a sfatto propìzio.... 

Che ddico? preiodizio : 

E stipolare Y autre patte a ù^anza 
De li siegge de paglia 
Perciate, e non perciate, 

Secunno nsomma accorre, 
Comm’abbesuogno corre. 

P’ accasione , e ccontemprazione 

De ditto matremmonio, sopportante 
Co fremma , e eco pacienzia , 

Colombina prommette , e da mo s’ obbreca 
Dare, assignare, e ccedere, 

Comm’ ha dato, assignato, e già ceduto 

A Io zito futuro cum cunavero 
Docate cicnte, e grana sissantotto, 

A m moneta contante. 

Tutta nova, e ssonante, argiento viro.... 
Oh cche cci uccio ! effettivo , fora Banco , 
E ccarta monetata: 

E ttutto chesto nsodesfazione 
De paraggio , e Ilegittema , 

Suppremento, comune, e ceonsoetudene 
Pe li bene paterne 
E mmaterne , ed averne , 

E fraterne , e ssororie , 

E ttutte l’ ate storie e ppare , e spare , 
Senza potè no callo cchiù sperare , 

Comme se spiega ne la Nfradecenna 
Che bene appriesso, e sbroglia la facenna. 
E li ditte denare 

Da nuie contate , r rrecontate , stanno 
Dint’ a sta vorza de margaretine , 

Senza vincole , more , e ccondiziune , 
Franche , libbere , spricete , e ppesante. 
Polecenella s’ obbreca , e prommette 
Portarse ncasa sublieto 
Doppo lo bis e bolo Colombina , 

E trattarla da bella 

Vera mogliera de Polecenella, 

E non farle ancarella nvita soia , 

Sotto pena de boia, et honorifice. 

Isso signore mo citato s abbia, 

Corame citato fosse de perzona , 
Renunzianno a l’ assenza , ed eccezion 2 
Ostica , cannolicche, ancine, e boncole, 

Pe inpiagà ssi denare 

SÙU propria sua culpa , alque impera, a , 
A na poteca de maccaronaro , 

Materia tutta soia , comra’ a deposetu : 

E ddoverle tornare talia quali a 


A l’uso de la Talia, 

Venenno a nunorte o isso, o Colombina 
Pe freve scarlatina , e ccose simtnele , 

0 ogge, o craie, o doppo quarche siecolo. 

Ncaso che cchesse nozzole 

Annozzassero ncanna o a l’ uno , oa lautr , 

E spettasse a mraorire o a l’ autra , o a uno , 
Renunziano curri forma a chella eggc 


De r arede scrammanno , 

E ddote guadagnanno , quandocunque 

Ab intestato, pupilla™ aetate. 


Digitized by Google 



56 

Obbreca nchisso caso 
Lo zito , non lo naso , 

Ma li bene presiente , li future , 

E mpreferenza po chille preterete , 

Renunzianno a la legge perentoria 

Chi ha d'avere da me, venga a pavarsc. 

Polccenella pe ssa tale dote , 

E pe ccause leggitteihe , e illeggitteme , 

Eghiuste, enghiuste, eppecchè po le pare, 

E ppeiace accossì , costituesce 

Comm' a donazione irrevocabbele 

Ntra vive a Colombina 

L’ antefato chiammato propler nuptias , 

Secunno la prammatica 

Sotto lo nomme de donationibus. 

Da gauderse mperò da la predetta 
Ss’ antefato, ma sempe nn* usufrutto , 

Quanno (sia schitto cunto de li cunte ) 
Rommanesse superstete ut supra , 

E afflitta vcdolella 

De lo marito suio Polecenella. 

Ncaso opposto mperò passa e repassa 
Ss’ antefato a li figlie nasciture 
(Sia lontano Iagurio) ut in rem propriam 

Senz' annullarse maie , nè revocarse , 

Sibbè fosse prò vitio ingrati tudinis ; 

E pperzò se renunzia in ampia forma 
A la legge finale , e a la Si u/ujuam , 
Senza trova peleie, 

Cose de truffature, e de sciaddeie. 

Lo zito , comm’ affabbele é ccortese , 
Prommette mese mese 

* De dare a la mogliera tre carrine , 

Che servarranno pe li lazze e spincole, 

Co na mesata sempe antecepata. 

Ma se ntenne mperò co la prammateca 
Che morenno lo zito (e ssia pescraie) 

La zita non pò maie 
Pretenne che n annata , 

E rresta coietata , e coietanzata. 

E a mmorte de lo stisso (viat’ isso!) 

S’è prommisso , ed è ammisso a lege Sponsi, 
Dece docate pe sopravvevenza 
A Colombina vedola (juotannis . 

Bene ntiso e provisò. che compriso 
È ntra ssa somma frutto d’ antefato , 

Vesta de lutto, etcetcra alque eteetera i 
Ma mperò non passanno 

A le sseeonne , terze , e quarte nozzole. 

E ssi dece docate 

Li pavarrà l’arede quann è bivo , 

Sempe co preventivo, 

Pe propria securezza ex propriis bonis. 

P«'d urtemo ntervene a sso contratto 
Pantalione Scaracata pacchio , 

Parente nsesto grado de la zita , 

Che co tutto lo core 

Gratis , gratìa , et amore 

Lo corriero le fa propria pecunia; 

E s’ obbreca in iudicio , 

Et extra, (filoniani sic, in pace, et singulis, 
Omni remota exceptione , ut supra. 
Renunzianno a la legge De duobus , 

Vel pluribus, e a cchelle 

De primo, et principali comuniendo , 

Seu compellendo , De sòlutionibns , 
Dwidendariun , atque cedendarum 
Actiommi , ed a cchella supra capite 
De lo Consurto Macedoniano , 

E Collegio Rommano. 

E aeeossì commenuto , e stipolato 

Atra le pparte presente, ed azzettante. 

Resta fatto e cconchiuso , 

Tutto secunno 1’ uso 

De chili’ antico sieggio, edam de marmo, 
Ut a tergo signaitter , 

Ipso iure servato ; 

Et omnia , et tota vetera. 

Et in Jidem , etcetera y acque etcetera. 

SFDOCO PICC1ATORIO 

De Polecenella Cetrulo ncopp' a la morte de 
Pagliaccio , recetato a IX Jccademmia de 
li Strafalarie a ir Aria Catalana. 

O tempora! o mores ! D’ogne tiempo se more. 

Iacovo de lo Caso. 

No nc’ è che dcìicere , signure miele , ne nce 
vo zincara pe nnevenà ssa ventura. La morte 
non accatta chiacchiere , nè pazzea , ma ta- 
glia , e ttaglia a ttunno pevo de la fauce de 
nometetore pugliese. Nobbele e snobbele, ric- 
che e ppezziente , belle e brutte , aute e basce , 
tutte nsomma l’abbetature de l’Auropa, de 
T Asia , de l’ Àfreca , e de la Merola fanno 

la scenolella loro ncoppa a sso triato , e ppo 
se ne traseno pe ffarese no sonnariello , che 
dura quanto dura lo munno. Ssa funzione 
che tanta e ttanta vote aveva fatta nfenzione 
Pagliaccio a le scene , ha fatta mo addavero 
na vota e bona , lassanno co na vranca de 
mosche minano non pariente, ma ammice, 
e ccompagne. E non aggio a scrammare co 
Iacovo de lo Caso » O tempora! o mores ! 
D’ ogne tiempo se more ? Ma. si attoeca a no 
galiota d’ allecordare a lo prubbeco l’ aziune 
de chillo che steva ncatenato a ccazetta coti 
isso ; e spetta a lo tirapiede de contare le 
gguapparie de lo boia , prencepale suio , io 
co na funa ncanna aggio a raccontare coppa 
coppa li portiente de sso sart inbanco de li 
sartinbanche , amili icone , e ccompagno mio 
sbisciolato ; pocca lo cucchiaro sa li guaie de 
lo pignatiello , e lo pignatiello chille de lo 
lavativo. Eccomme senza punte non se fanno 
sciammerie , sta razione n’ avarrà duie , lo 
primmo ncopp’a la vita prevata de ss’arro- 
io, e lo secunno ncopp’a prubbeca. Pigliam- 
mo sciato. 

I. 

Io non consurto li Brasune , e supra capite chil- 

10 de Scipione Ammirato pe ssapè la riggene 
de la Casata Pagliaccio; ma pe Bona sciorte 
nosta asciaie na vecchia cartapecora , meza 
rosecata da li surece , che la fa scennere da Pa- 
glia e laccio , pecche l' antenate de la Bona- 
nema , non bolenno dormire co li matarazze 
de ■ lana pe paura de li pimmece , ausavano 
strapuntine de paglia. Ssa streppegna è antica 
quanto la strata de 11’Aria Catalana, addò tutte 

11 Pagliacce songo nate, pasciute, muorte-, 
e atterrate : streppegna nobbelissema , pocca 
li Catalane ( e sse sa pe tturba e pe ttorba ) so 
totos cavaglieros de las Espagnas. N facce a 
ssa cartapecora nce sta l’arvolo de famiglia 
non seccato , ma rosecato ; e n’ aggio potuto 
recavare sehitto che lo vavone de 1’ ammico 
mio ieva vennenno lupine salatielle a ccagno a 
pezze , e lo Natale portava porzì li pastorielle 
pe le creiature : e lo patre , qua nobbele 
bazzareota , accattava , e benneva preminone 
pe la muscclla co na voce accossì azzeccosa e 
ntonata , che na terza donna de l’ antico tria- 

tino de Porta Capuana se ne onammoraie , e 
fficero Io bis e bolo. Gomme no serpe che a 
primmavera , lassanno l’ antico scuorzo , se 
ncigna lo nuovo cchiù polito e cchiù lustro , 
accossì sso zito noviello , lassanno la cammisa 
e lo cazonetto lurde e ffetente de premmone , 
se mette n’ ahbeto biancaccio , scarpe de fare- 
naro , e lo coppolone ncapo suoccio a lo mio , 
e ssaglie ncopp’a le scene, addò senza sapè nè 
leiere , nè scrivere , nè procedere da galantom- 
mo , fa rirere a schiattarielle alletterà te, e gga- 
lantuommene. De sso matremmonio asciortato 
tuie l’uneco e preziuso frutto l’arroio, che 
stainmo amaramente chiagnenno. Lo patre ap- 
pena lo vedette nfaseiato ( aveva fuorze ma- 
gnato tanno pe ttanno co quarche zingaro ) 
serammaie : crisce , nennillo mio, e ppuozzc 
veni cchiù buffone de patreto ! E eca v’ alle- 
cordo, o accademmece, che s’abberaie lo fam- 
muso vierzo d’ Arazio , quanno cercanno per- 
duono a la nnammorata, le scrivette » O ma- 
ire pulchra Jilia pulchrior » zoè » 0 de mam- 
ma porca figlia cchiù porca. 

Cresceva sso guaglione dint’a la vammace , com- 

me na ehianta de zuccaro dint’ale stufe de 
l’Uorto Botaneco. Non era nfernusiello , ma 
artetecuso comm’an’argiento viro: non ap- 
prettava r ate guugliune , ma apprettato , se 
levava l’ obbrecazione a botte de pizzeche : e 
ccomme li Griece a ttiempe antiche mmez- 
zavano li figlie a li sarcizie gennastece, fa- 
cennole scommà desango ntra loro, accossì 
pure lo patre, ncagno de marmarlo a la sco- 
la , Io mannava a mmenà prete abbascio a 
li Fuosse : ma la fortuna eh* è ccecaia , e non 
sole proteggere lo vcit» mereto, le lice ave no 
iuorno na vrecciata a !a chiocca ccossì secata , 
che nce cantaie no mese a lo spitale ; e nzin* a 
la morte n’ ha portato nfronte lo signale gro- 
liuso de guapparia, pocea non era a le spalle , 
ma n facce. 

Addonannose mperò che la vita de lo guappo po- 
co dura, e ca si isso menava vrecce , l’autre 
non menavano pera sceroppafe, Iassaie da ve- 
ro feloseco la vita pretiazzante , e ppigliaie 
chella de cuommeco. E ccà chi non scram- 
maria : Benedetta chella mano che le menaie 
la vrecciata! benedetta chella vrecciata che 

le fìcc no santillo a la chiocca ! Da no mo- 
mento de male oh quanto bene nascette ! 
da na sghizza de fuoco oh che sparatorio s* 
allummaie ! Primma de renire , o signure , 
a lo secunno punto, annettammonce le lla- 
greme , penzanno a la tropea che assomma , 
pigliammonce na pezzecatella detabbacco; e 
ssi non stessemo nchesta respettabbele acca- 
demmia, nce fummarriamo porzì no sicarro. 

n. 

Accossì valomunno! Le belle ccose non s'ap- - 
prezzano a primmo sburro. Lo Varviero de 
Seviglia fuie siscato a Romma la primma vota 
che se rappresentaie ; e ppo se cantale pe mmil- 
le e sseiecento vote ncopp'a'ttutte li triate 
del’Auropa. Me deceva n’ alletterato che lo 
Paradiso Perduto de Mertone fuie accattato 
pe poche pezze da no libbraro , e le rennette 
tre massarie , e sette palazze de casa : e Io 
quatro de la Notte de Correggio vcnnuto seie 
ducate, serevennette pe no sacco de doppie. 
Accossì pure Pagliaccio , appena comparette 
ntriato , isso cchiacchiariava mprosa , e lo 
prubbeco 1’ accompagnava co na muscca de 

chiave, e co no controbasso de rocca. Ma 
cornine I’uoglio, sibbè sbattuto e rrebbat- 
tuto, assomma sempe ncoppa , accossì lo rae- 
retode ss’arroio fuie canosciuto , epremmia- 
to. Non recetava senza fa rirere de core li 
cchiù mpestuse de lo inanno : non compareva 
senza senti na scassiata de mano. Cornine Ssric- 
ciò mprovesava le traggedie , Pagliaccio mpro- 
vesava le ccommeddie co ttanta razia , che 
se poteva co Torquato scrammare 

» Da sua bocca uscieno 
Piu . che mel dolce d' eloquenza i fiumi » 
Sì , cchiù doce e azzeccuso de lo mele era 
lo trascurzo suio. Quanno na sera Pantalone , 
vedennolo magnare addavero ntriato no peiat- 
to attommato de maccarune , le decette : 
Figlio , tu sei divorator qual lupo ; 
Daresti fondo a un carretton di rape. 
Isso botta respdsta reprecaie : 

A ccuoppo cupo poco pepe cape , 

E ppoco pepe cape a ccuoppo cupo. 

Ed io ( oh doglia che me ne frusciarra prim- 
mo de docient’ ate anne ! ) quanno facenno na 
scena cod isso , le deciette : 

Co ckisso fronte tuio de pesaturo , 

Pecche non mine riterrà chillo muro ? 

Me responnette : 

E ttu chisso nasone magnatizio 
Pecche non me lo schiaffe a lo servizio ? 
Parole fetente mmocca a 11' autre , ma mmoc- 
ca ad isso addorose , pocca era no nuovo Mi- 
da, che ffaceva addeventà oro de garanzia 
porzì li cantarielle che toccava. 

Ma H’uommene non s’apprezzano schitto da le 
parole, no , nce vonno li fatte : e li fatte de Pa- 
gliaccio fuieno comm’a cchille de Rinardo, 
non già lo mariuolo , ma l’ arroio de Tasso , 
qualefecate 

» Incredibili , orrendi , e mostruosi. 

0 aneme asciortate de li cuommece che receta- 
vano a cchillo triato cod isso , e ppo pe ffarese 
asciutta lo sudore , trasevano a la primma can- 
tina che trovavano aperta., vuie potite contare 
a cchesta nobbele audienzia quanta , e quanta 
vote , iocanno a la toccariello , v’ ha mannate 
all’unno, scolannose sulo a no sciato na var- 
recchiella d’ amarena : Quarita , e quanta vote 
cenanno nzieme , isso co la destrezza de no io- 

catore de bussolotte , e ddannove chiacchiere , 
s’ arrecettava ogne ceosa , lassannove co lo can- 
narone sicco , e lo vorzillo vacante : Quanta , e 
quanta vote.... Ma che ? L’ azione 60ie s’ ap- 
presentano a le ccerveila meie non corame a le 
pruna che ne lieve li nuzzole , e te le mmine 
ncanna ad una ad una , ma corame a li ver- 
micielle che se ne veneno miuocca a binte e a 
trenta pe bota. Me pare mo de sentirlo dicere 
che non boleva nzorarese , pecche Io cantasto- 
ria a lo Muoio aveva cetate li duie vierze de 
Io Tasso 

» Femmina è cosa garrula , e fallace , 

Fuole, e disvuole : è folle uom che sen fida » 
Mo me pare de vederelo assettato nnant’ a lo 
cafe de li Pacchesicche a lo Mandracchio com- 
m’ a bascià , co na pipparella mmocca , c ccan- 
tecchiare 

» Pulvis , et umbra sumus. 

Raccontare le prodizze de ss’ ommo vertoluso è 
io stisso che mmetterse dint’a la fraveca de le 
Cliente Cammarelle . pe non trovà cchiù nè a- 
sciuta , nè trasuta. Fegneva ntriato lo porta- 
pollaste, o lo spione , e ppareva Mercurio mper- 

zona : faceva Io sordato mbriaco , e I>edive no 
Marte cpianno s’ auzava da la tavola de Giove : 
se vesteva da buffone , e avarria fatto sta Mo- 
mo a lo storno : pareva nato nsoinma pe ffà lo 
mariuoló , lo scemo , lo mballatore , et sic de 
singidis. 

Ma li sciure cchiù belle so li primme a seccare- 
sé ; e f acquavita de quaranta punte sbapora 
primma de 11' autre. Pagliaccio , mente rece- 
tava na sera, se sentette na raschetella de san- 
go. (Iodico a buie, n tenni teme buono, respet- 
tabbele Accademmece. ) Sì, chella raschetella 
de sango tuie comm’ a ccometa sanguegna , 
che comparesce ncielo mmasciatrice de ma- 
lanne e zeffunne. L’ordenaieno l’aria de la 
campagna ed isso se ne iette a no paiesotto 
vecino ad Averza. Oh quanta vote ssa me- 
decina de 11’ aria è hero agniento a la trub- 
besìa 1 Doppo no mese iettaie no vacile de 
sango : e ccomrae no bannuto va ala forca 
co lo boia a mmano ritta, e lo tirapiede a mina- 
no manca, accossì Pagliaccio ncliillo casale co 
no varviero-miedeco a rritta , e no manescar- 
co-geruggeco ammanca sene iette al’ateca- 
zune. 

* Lo sudore m’ accommenza a scorrere a ccam- 
panelle : Me sento no pivolo a lo core ; e rre- 
sto friddo friddo , arrevato a sto malo passo 
de Bovino. Chi nce pò consolà ; li Quatto de 
lo Muoio ? Chi chiammammo pe rremmediare 
a sse rotola scarze ; Fonzo p Li cuommece 
songo rommase senza prencepale : lo mpres- 
sario sarrà portato , comrae cocozza canta , a 
11’ aria de la Concordia : li triatante non ri- 
varranno cchiù : ed io , compagno suio de ca- 
zetta , fuorze fuorze iarraggio a ffareme re- 
mito a Puogioriale , pe ngrassareme comin’a 
puorco de cocozze longhe, e ccappucce. 

Anema allegra , anema sguazzona , e grottesca 
. de Pagliaccio, che lassaste a lo munno grolia , 
e ddiebbete, tu schitto puoie fare da barzi-- 
mo sammaretano a ssa chiaia. Scioscia tu a 
* ttanta buffune che stanno a Io munn^chille 
salette, chelle ffente cavate, ecchelle asciuto- 
lelle de quarto , senza le quale non fanno ri- 
rere, ma vommecare. Io pe mme appenno lo 
coppolone a no crocco ; e ccagnanno professio- 
ne, dico co no taro Pamfilio a li quatto de Mag- 
gio : ate tìempe , ate ccurie* Aggio fenutq, 

A LO SIGNORE 


D. Bicienzo D. R. J ammuso poma , 
mannannole dece Copie de la Nferta. 

Se portano sonate a ssonature, 

Se radeno le Larve a li varviere , 

Se nficcano ncarccribus l’usciere, 

Se m ballano porzì li mballature: 

Se fanno li ritratte a li pitture. 

Se danno li consiglie a cconsigliere , 

Se portano le llettere a ccorriere. 

Se nzagnano porzì li nzagnature. 

Se ntimmano le Ilite a li pagliette. 

Si opussitte , se mpenneno li boie, 
S’arrobbano porzì li marioncielle. 

Sì mìi, me ntienne, o non me ntienne n’ette ? 
Tu sì poveta, e ttè sti libbretielle , 

Pe ffarene... Che fiàrcne?... fanoie. 

i Scompctura. 

pag. ia v. 9 mbriaco 


birbante 

OPERE DEL BARONE ZEZZA 


Opere Poetiche in 5. Volumi 


. 1 oo 

Lo Malato p’ apprenzione 

Le Bontoniste redicole 

La Nferta de lo i83y 


io 

io 

08 

io 

i5 

08 

12 

08 

o5 

20 

i5 

io 

i5 

io 

10 

12 

12 

12 

o5 

o5 

io 

ofi 

:o 

i5 

08 

oS 

io 

io 

io 



Digitized by Google 


